
HOTĂRÂREA nr. 23/ 2022
privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” S.A.,  a amplasamentului şi asigurarea condiţiilor în vederea executării obiectivului de investiţii 
„Sală de sport cu tribună de 180 locuri, Grup Industrial Minier, str. Tineretului nr. 43, Municipiul Lupeni, judeţul Hunedoara”  
 hotărârea a fost aprobată prin vot liber exprimat cu unanimitate de voturi

 doamna consilier Prof. Aurelia Bucur, anunțând un posibil conflict de interese, s-a abținut de la dezbateri și vot
Consiliul Local al Municipiului Lupeni;

Având în vedere Proiectul de hotărâre nr. 24/ 2022 precum și Referatul de aprobare nr. 2914/ 27.01.2022 prezentat de domnul Lucian Marius Resmeriță, Primar al Municipiului Lupeni, prin care se propune predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” S.A., a amplasamentului şi asigurarea condiţiilor în vederea executării obiectivului de investiţii „Sală de sport cu tribună de 180 locuri, Grup Industrial Minier, str. Tineretului nr. 43, Municipiul Lupeni,judeţul Hunedoara”;
Analizând Raportul nr. 2928/ 31 ianuarie 2022 prezentat de Serviciul Achiziții, Investiții, Lucrări, Patrimoniu din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile Ordonanței Guvernului nr 16/ 19.08.2014 pentru modificarea și completarea Ordonanței Guvernului nr. 25/ 2001 privind înființarea Companiei Naționale de Investiții“C.N.I.” S.A;

Văzând extrasul de carte funciară 1384/ 13.01.2022 privind imobilul cu destinația de teren în suprafață de 32.500 m2  înscris în CF nr. 63607, nr. cadastral 63607 Lupeni

 
În temeiul art. 129 alin. (1), alin. (2) lit. „b”, „c” și „d”, alin. (4) lit. „d” și „f”, alin. (6) lit. „a” și „b”, alin. (7) lit. ,,c”, ,,f”, ,,k” și ,,r” precum și art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 – (1)  Se aprobă predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” S.A., pe bază de protocol, a terenului în suprafaţă de 4.160 m2, situat în  Municipiul Lupeni, str. Tineretului, nr. 43, județul Hunedoara aflat în proprietatea Municipiului Lupeni, parte din suprafața totală de 32.500 m2 teren identificat potrivit Cărții funciare nr. 63607, nr. topo 63607, liber de orice sarcini, în vederea şi pe perioada realizării de către „C.N.I.” – S.A. a obiectivului de investiţii „Sală de sport cu tribună de 180 locuri, Grup Industrial Minier, str. Tineretului nr. 43, Municipiul Lupeni, judeţul Hunedoara”, suprafața de 4.160 m2 fiind identificată conform planului de situație anexat.
(2) Terenul pus la dispoziția Companiei Naționale de Investiții este situat în Municipiul Lupeni, str. Tineretului, nr. 43.
Art. 2 – Amplasamentul este viabilizat, conform documentelor urbanistice, cu respectarea reglementărilor în vigoare.
Art. 3 – Se aprobă asigurarea finanțării de către Consiliul Local al Municipiului Lupeni, județul Hunedoara, a cheltuielilor pentru racordurile la utilități (electrică, apă, canal, gaz sau alt tip de combustibil utilizat etc.).
Art. 4 – Consiliul local al Municipiului Lupeni, se obligă să asigure, în condițiile legii, suprafeţele de teren necesare pentru depozitarea şi organizarea şantierului.
Art. 5 – Consiliul local al Municipiului Lupeni se obligă ca, după predarea amplasamentului şi a obiectivului realizat, să menţină destinaţia acestuia şi să îl intreţină pe o perioada de minim 15 ani.

Art. 6 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 7 – Prezenta hotărâre se comunică Instituţiei Prefectului - Judeţul Hunedoara, Primarului Municipiului Lupeni, Direcţiei Tehnice, Direcţiei Economice și Serviciului Achiziții Investiții, Lucrări, Patrimoniu şi se aduce la cunoştinţă publică.

Lupeni, 


            31 ianuarie 2022
         PREȘEDINTE DE ȘEDINȚĂ   
                      CONTRASEMNEAZĂ– SECRETAR  GENERAL                           

                       Prof. ANIȚA BURLACU
                                                   Jr. MARIUS CLAUDIU BĂLOI

